Rygte: Helt ny størrelse iPad på vej

Der er bred enighed om, at den syvende generation af Apples iPad er lige på trapperne. Hidtil har man spekuleret i, at den “nornale” 9,7-tommer model skulle have en overhaling, men nu hævder en pålidelig kilde, at Apple simpelthen vil lade den vokse til 10,2 tommer – og lancere en opdateret udgave af 10,5-tommer modellen, men ikke ved samme lejlighed.

Bag det nye rygte står Twitter-brugeren CoinX, der tidligere har lækket rygter, der har vist sig at holde vand.

Both iPad 7 (10.2”) and the “new” iPad (10.5”, non-Pro) are coming. But not at the same time.
— CoinX (@coxxin) March 13, 2019

Apples iPad-hylde er efterhånden ret uoverskuelig. Ud over den “normale” 9,7-tommer model, der nu er nået til generation syv, har Apple også en mindre iPad Mini (7,9”) og tre iPad Pro modeller på henholdsvis 10,5”, 11” og 12,9”. Den nye 10,5-tommer model skulle være en entryl-level iPad lige som den nuværende 9,7-tommer.

Det fremgår ikke hvad forskellen mellem 10,2 og 10,5 tommer modellerne skulle være, men det virker mystisk at de ligger så tæt i størrelse hvis ikke der er væsentlige hardware- og (dermed også) prisforskelle mellem dem.

I det hele taget svirrer det med rygter:

iPad’en beholder Touch ID og hovedtelefonstik

Den får smallere kanter og større skærm

Den holdes på samme pris

Apple lancerer også en iPad Mini 5

It’s show time

Tidligere på ugen sendte Apple invitationer til sit It’s show time-event, der holdes den 25. marts. Her er det ventet, at Apple vil præsentere en nye videostreaming-tjeneste, der skal konkurrere mod bl.a. Netflix. Det forventes også at AirPower-opladeren og de trådløse AirPods langt om længe lanceres. Og så måske en ny iPad eller to …

Rygte: Helt ny størrelse iPad på vej